Prienų rajono savivaldybės tarybai

SPRENDIMO „DĖL PRIENŲ RAJONO SAVIVALDYBĖS TARYBOS 2021 M. GEGUŽĖS 27 D. SPRENDIMO NR. T3-136 ,,DĖL PRIENŲ RAJONO SAVIVALDYBEI NUOSAVYBĖS TEISE PRIKLAUSANČIO TURTO PERDAVIMO PATIKĖJIMO TEISE PAGAL PATIKĖJIMO SUTARTĮ VŠĮ JIEZNO PIRMINĖS SVEIKATOS PRIEŽIŪROS CENTRUI“ PAKEITIMO“ PROJEKTO AIŠKINAMASIS Raštas

Sprendimo projekto tikslai ir uždaviniai:

Pakeisti Prienų rajono savivaldybės tarybos 2021 m. gegužės 27 d. sprendimo Nr. T3-136 „Dėl Prienų rajono savivaldybei nuosavybės teise priklausančio turto perdavimo patikėjimo teise pagal patikėjimo sutartį VšĮ Jiezno pirminės sveikatos priežiūros centrui“ 1.1 papunktį.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuris reglamentuoja, kad išimtinė savivaldybės tarybos kompetencija – sprendimų dėl disponavimo savivaldybei nuosavybės teise priklausančiu turtu priėmimas.

Laukiami rezultatai:

Priėmus sprendimo projektą, 2021 m. gegužės 27 d. sprendimu Nr. T3-136 viešajai įstaigai Jiezno pirminės sveikatos priežiūros centrui (toliau – Jiezno PSPC) perduotos negyvenamosios patalpos bus padalintos į dvi dalis. Viena dalis patalpų bus grąžintos Prienų rajono savivaldybės administracijai, o kita dalis liks Jiezno PSPC.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Prienų rajono savivaldybės taryba 2021 m. gegužės 27 d. priėmė sprendimą Nr. T3-136 „Dėl Prienų rajono savivaldybei nuosavybės teise priklausančio turto perdavimo patikėjimo teise pagal patikėjimo sutartį VšĮ Jiezno pirminės sveikatos priežiūros centrui“, kuriuo Jiezno PSPC perdavė valdyti, naudoti ir disponuoti patikėjimo teise pagal patikėjimo sutartį dalį negyvenamosios patalpos – ambulatorijos su vaikų ir jaunimo papildomo ugdymo ir užimtumo patalpomis (nekilnojamojo turto kadastro ir registro byloje pastatas pažymėtas plane 1D2p, unik. Nr. 6997-9005-1016:0004, bendras plotas 543,70 kv. m), esančios Prienų g. 15-4, Stakliškių k., Stakliškių sen., Prienų r. sav.

Prienų rajono savivaldybė šiuo metu vykdo projektą „Socialinio būsto fondo plėtra Prienų rajono savivaldybėje“, projekto kodas Nr. 22-402-P-0002. Vieną socialinį būstą planuojama įrengti adresu Prienų g. 15-4, Stakliškių k., Stakliškių sen., Prienų r. sav. Projekto vertinimo metu Centrinė projektų valdymo agentūra nurodė sąlygą, kad patalpos, esančios Prienų g. 15-4, Stakliškių k., Stakliškių sen., Prienų r. sav., turi priklausyti Prienų rajono savivaldybės administracijai.

Lyginamasis variantas:

„1.1. nekilnojamąjį turtą:

1.1.1. dalį negyvenamosios patalpos – ambulatorijos su vaikų ir jaunimo papildomo ugdymo ir užimtumo patalpomis (rūsio, pirmo aukšto ir bendrojo naudojimo patalpos, kurių indeksai: 4-1, plotas 650 kv. m; 4-7, plotas 47,95 kv. m; perduodamas bendras plotas 588,78 kv. m; nekilnojamojo turto kadastro ir registro byloje pastatas pažymėtas plane 1D2p, unik. Nr. 6997-9005-1016:0004), esančios Prienų g. 15-4, Stakliškių k., Stakliškių sen., Prienų r. sav.;

1.1.2. pastatą – ūkinį pastatą (nekilnojamojo turto kadastro ir registro byloje pastatas pažymėtas plane 2I1p, unik. Nr. 6997-9005-1027, užstatytas plotas 24,00 kv. m), esantį Prienų g. 15, Stakliškių k., Stakliškių sen., Prienų r. sav.“

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt